2014

שנת 2014 היא השנה ה-14 במאה ה-21. זוהי שנה רגילה, שאורכה 365 ימים. 1 בינואר 2014 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. למרות קור עז בתחילת השנה, 2014 הייתה שנה חמה במיוחד ועל פי פרסום NOAA באוקטובר, היו עשרת החודשים הראשונים החמים ביותר שתועדו אי פעם. ינואר 1 בינואר – האירו נכנס כהילך חוקי בלטביה 9 בינואר – החללית סיגנוס גורדון פולרטון מבצעת בהצלחה משימת אספקה ראשונה לתחנת החלל הבינלאומית, במסגרת תוכנית COTS של נאס"א 13 בינואר – ראש ממשלת ישראל האחד עשר, אריאל שרון, נקבר בחוות השקמים ליד רעייתו לילי פברואר 7 בפברואר – פתיחת משחקי החורף האולימפיים ה-22 במספר בעיר סוצ'י ברוסיה 22 בפברואר – ניצחון לאופוזיציה באוקראינה במהומות ה-יברומאידן: הפרלמנט הדיח את הנשיא ויקטור ינוקוביץ', ושחרר מהכלא את ראש הממשלה לשעבר יוליה טימושנקו מרץ 2 במרץ – הפגנת החרדים נגד גיוס בני ישיבות המכונה "עצרת המיליון" בירושלים ובעוד כמה ריכוזי חרדים בעולם 2 במרץ – נשיא רוסיה ולדימיר פוטין מקבל מהפרלמנט הרוסי אישור פה אחד לשלוח כוחות צבא לאוקראינה 8 במרץ – מתרסקת טיסה 370 של מלזיה איירליינס באוקיינוס ההודי 16 במרץ – נערך משאל עם בחצי האי קרים בנוגע לשאלת הצטרפותו לפדרציה הרוסית, רוב המצביעים הצביעו בעד הסתפחות לפדרציה 17 במרץ – רפובליקת קרים מוכרזת 29 במרץ – נישואים חד מיניים נערכים לראשונה באנגליה ובווילס 31 במרץ – אהוד אולמרט הורשע בלקיחת שוחד בפרשת הולילנד 31 במרץ – משודר בארצות הברית הפרק האחרון של הסדרה המצליחה ״איך פגשתי את אמא״ אפריל 3 באפריל – נאס"א מכריזה כי הגשושית קאסיני-הויגנס מצאה עדויות לאוקיינוס תת-קרקעי גדול על אנקלדוס, ירח של שבתאי 7 באפריל – הרפובליקה העממית של דונצק מתנתקת מאוקראינה ומכריזה על עצמאות ומאז מוכרת כישות מדינית בלתי מוכרת 9 באפריל – שיגור הלוויין אופק 10 באמצעות משגר שביט מבסיס פלמחים 13 באפריל – בליגה הנורווגית הראשונה עלה להופעת בכורה השחקן הצעיר ביותר ששיחק בנורווגיה, מרטין אודגור שהיה רק בן 15 14 באפריל – 276 נערות נחטפות על ידי בוקו חראם בצ'יבוק שבניגריה 16 באפריל – טביעת המעבורת MV Sewol בקוריאה הדרומית ועליה מאות תלמידי תיכון מאי 2 במאי – מפולות הבוץ באפגניסטן גרמו למאות הרוגים 13 במאי – אהוד אולמרט, ראש ממשלת ישראל ה-12 של מדינת ישראל, נידון ל-6 שנים בכלא 14 במאי – המשחק האחרון באצטדיון קריית אליעזר 16 במאי – 12 בני אדם נהרגו בשני פיצוצים באזור שוק גיקומבה בניירובי, קניה 16 במאי – פורצת מלחמת האזרחים השנייה בלוב 18 במאי – מכבי תל אביב זכתה בגביע היורוליג, בפעם השישית בתולדותיה 26 במאי – בעקבות ניצחון מפלגת העם ההודית בבחירות ללוק סבהה מושבע נרנדרה מודי לראש ממשלת הודו 28 במאי – שיגור החללית סויוז TMA-13M עם משלחת 40 לתחנת החלל הבינלאומית יוני 9 ביוני – ארגון דאעש ("המדינה האסלאמית בעיראק ובלבנט") משתלט על העיר מוסול בצפון עיראק 10 ביוני – ראובן ריבלין נבחר על ידי הכנסת לנשיא מדינת ישראל 12 ביוני – נערך משחק הפתיחה של המונדיאל בברזיל בין ברזיל לבין קרואטיה 12 ביוני – שלושה נערים בחורי ישיבה (נפתלי פרנקל, גיל-עד שעאר ואייל יפרח) נחטפים ונרצחים באזור חברון 19 ביוני – חואן קרלוס הראשון, מלך ספרד, פורש מן הכתר הספרדי ומעבירו לבנו, פליפה השישי 30 ביוני – צה"ל מוצא את גופות שלושת הנערים החטופים (אייל יפרח, גיל-עד שאער ונפתלי פרנקל) יולי 2 ביולי – רצח מוחמד אבו ח'דיר בידי יהודים 8 ביולי – מינייראסו, נבחרת ברזיל מובסת על ידי נבחרת גרמניה 7:1 בחצי גמר הגביע העולמי, ההפסד שיזכר כהפסד בהפרש הכי גדול של נבחרת ברזיל 8 ביולי – צה"ל פותח במבצע צוק איתן 13 ביולי – הסתיים מונדיאל 2014 בניצחון גרמניה על ארגנטינה 1–0 במשחק הגמר 17 ביולי – התרסקות טיסה 17 של מלזיה איירליינס מעל שמי אוקראינה 20 ביולי – מבצע צוק איתן – מתנהל קרב בשג'אעיה שבו נהרגים שבעה חיילי חטיבת גולני 20 ביולי – חבורת מונטי פייתון מעלה את מופעה האחרון באולם ה-O2 בלונדון מול קהל של 15,000 צופים, והתארחו בו הקומיקאית אדי איזרד, השחקן מייק מאיירס והפיזיקאי סטיבן הוקינג. המופע הועבר בשידור חי בטלוויזיה ובבתי קולנוע ברחבי העולם. בישראל, המופע הוקרן באולמות הקולנוע של יס פלאנט אוגוסט 1 באוגוסט – "יום שישי השחור" ברפיח – תקרית היתקלות של חיילי פלס"ר גבעתי עם מחבלי חמאס במהלך מבצע צוק איתן. שלושה חיילי צה"ל נהרגו ונחטפה גופתו של אחד החיילים, סגן הדר גולדין 3 באוגוסט – כוחות המדינה האסלאמית משתלטים על סינג'אר, האזור היזידי בעיראק 10 באוגוסט – ארבעים אנשים נהרגים כשטיסה 5915 של ספהאן איירליינס מתרסקת בסמוך לשדה התעופה מהראבאד שבטהראן 13 באוגוסט – מרים מירזאח'אני זוכה במדליית פילדס להישגים יוצאי דופן בתחום המתמטיקה, והופכת לאישה הראשונה שזוכה בפרס, וכן לאדם האיראני הראשון שזוכה בו 16 באוגוסט – משחקי הקיץ האולימפיים לנוער ה-2 נפתחים בנאנג'ינג שברפובליקה העממית של סין 25 באוגוסט – הגשושית ניו הורייזונס חצתה את מסלולו של כוכב הלכת נפטון בדרכה לעבר פלוטו 26 באוגוסט – הפסקת אש במבצע צוק איתן ספטמבר 11 בספטמבר – ספינת דיג ועליה כ-500 מהגרים שיצאה מדמיאט שבמצרים טבעה בים התיכון, סמוך לחופי מלטה, בדרכה לאירופה. רק תשעה מנוסעיה ניצלו 18 בספטמבר – נערך משאל העם על עצמאות סקוטלנד 28 בספטמבר – דניס קימטו שבר את שיא העולם בריצת מרתון וסיים את המסלול לאחר 2:02:57 שעות אוקטובר 14 באוקטובר – 43 מטיילים, בהם ארבעה ישראלים, נספו בסופת שלגים ברכס אנאפורנה 27 באוקטובר – הזמרת טיילור סוויפט מפרסמת את אלבומה החמישי, 1989 27 באוקטובר – סיום מבצע הריק: הצבא הבריטי עוזב את אפגניסטן 31 באוקטובר – מטוס החלל ספייסשיפ 2 של חברת וירג'ין גלקטיק מתרסק. בהתרסקות נהרג אחד הטייסים נובמבר 2 בנובמבר – בפיגוע ההתאבדות בואגה לפחות 55 אנשים מצאו את מותם 12 בנובמבר – הגשושית פיליי משוחררת מהחללית הבלתי מאוישת רוזטה ונוחתת על פני השביט 67P/CG. בכך פיליי הופכת לגוף המלאכותי הראשון שנוחת נחיתה רכה על ליבת שביט 18 בנובמבר – שישה נרצחו בעת תפילת שחרית בפיגוע בבית הכנסת "קהילת בני תורה" דצמבר 3 בדצמבר – שיגור היאבוסה 2, גשושית של סוכנות החלל היפנית למשימת מחקר של האסטרואיד קרוב הארץ רְיוּגוּ, איסוף דגימה ממנו והחזרתה לכדור הארץ לניתוח דצמבר 10 בדצמבר – ז'אק, נסיך מונקו, יורש העצר של נסיכות מונקו ינואר 1 בינואר – חואניטה מור, שחקנית קולנוע ותיאטרון אמריקאית (נולדה ב-1914) 5 בינואר – אאוזביו, כדורגלן פורטוגזי, הנחשב לאחד משחקני הכדורגל הטובים בכל הזמנים (נולד ב-1942) 6 בינואר – עליזה ורדי, גנטיקאית ישראלית שהתמחתה בתחום ההדרים (נולדה ב-1935) 9 בינואר – אמירי ברקה, משורר אמריקאי, מחזאי, סופר ומנהיג תרבותי של אפרו-אמריקאים (נולד ב-1934) 9 בינואר – חווקה פולמן רבן, מחנכת וקשרית במסגרת הארגון היהודי הלוחם. (נולדה ב-1924) 11 בינואר – אריאל שרון, ראש הממשלה האחד עשר של מדינת ישראל (נולד ב-1928) 13 בינואר – מנחם זילברמן, שחקן, קומיקאי, ופזמונאי ישראלי (נולד ב-1946) 13 בינואר – עמוס הדר, חבר הכנסת ומזכ"ל תנועת המושבים (נולד ב-1923) 16 בינואר – היראו אונודה, קצין מודיעין יפני (נולד ב-1922) 19 בינואר – עזריה אלון, בין מקימי החברה להגנת הטבע ושומר טבע מפורסם (נולד ב-1918) 20 בינואר – קלאודיו אבאדו, מנצח איטלקי (נולד ב-1933) 24 בינואר – שולמית אלוני, חברת הכנסת ושרה בממשלות ישראל. כלת פרס ישראל לשנת תש"ס על תרומה מיוחדת למדינה ולחברה (נולדה ב-1927) 27 בינואר – פיט סיגר, זמר אמריקאי (נולד ב-1919) פברואר 1 בפברואר – מקסימיליאן של, שחקן אוסטרי-אמריקאי, זוכה פרס האוסקר (נולד ב-1930) 2 בפברואר – פיליפ סימור הופמן, שחקן קולנוע אמריקאי זוכה פרס אוסקר (נולד ב-1967) 3 בפברואר – אליקום שפירא, מנצח ישראלי בינלאומי (נולד ב-1926) 5 בפברואר – אלישע שוחט, עיתונאי והיסטוריון של הספורט בישראל (נולד ב-1954) 5 בפברואר – רוברט א. דאהל, פרופסור למדע המדינה באוניברסיטת ייל (נולד ב-1915) 10 בפברואר – שירלי טמפל, שחקנית ופוליטיקאית אמריקאית (נולדה ב-1928) 12 בפברואר – אליהו גילון, איש פלמ"ח, רופא וקצין רפואה ראשי, מיוזמי ומקימי בית הספר לרפואה באוניברסיטת תל אביב ומנהל מחלקה פנימית במרכז הרפואי שיבא (נולד ב-1922) 12 בפברואר – סיד סיזר, קומיקאי אמריקאי (נולד ב-1922) 13 בפברואר – ריצ'רד מולר נילסן, כדורגלן ומאמן כדורגל דני שזכה כמאמן עם נבחרת דנמרק ביורו 1992 ואימן את נבחרת ישראל בין השנים 2000 ל-2002 (נולד ב-1937) 16 בפברואר – ישראל שפלר, פילוסוף של המדע ושל החינוך (נולד ב-1923) 17 בפברואר – יוסף גבע, אלוף בצה"ל, מפקד פיקוד המרכז (נולד ב-1924) 23 בפברואר – מנשה הראל, גאוגרף וחוקר ארץ ישראל (נולד ב-1917) 23 בפברואר – עליזה הרץ-זומר, פסנתרנית יהודייה (נולדה ב-1903) 25 בפברואר – פאקו דה לוסיה, יוצר וגיטריסט ספרדי (נולד ב-1947) מרץ 1 במרץ – אלן רנה, במאי צרפתי (נולד ב-1922) 8 במרץ – ויקטור שם-טוב, פוליטיקאי ישראלי, חבר הכנסת ושר בממשלות ישראל (נולד ב-1915) 9 במרץ – דוד הרדן, מורה, פעיל תרבות, סופר, מתרגם וצייר ישראלי (נולד ב-1926) 11 במרץ – אדמונד לוי, שופט בית המשפט העליון (נולד ב-1941) 14 במרץ – מאיר הר-ציון, מלוחמי יחידה 101 ומגיבורי פעולות התגמול בשנות ה-50, ממקימי סיירת צנחנים ומפקדה הראשון, בעל עיטור העוז (נולד ב-1934) 16 במרץ – צבי קינן, ימאי, קצין בכיר בחיל הים הישראלי ומנהל ישראלי (נולד ב-1921) 17 במרץ – ל'ורן סקוט, מעצבת אופנה ודוגמנית אמריקאית, בת זוגו של סולן להקת הרולינג סטונז מיק ג'אגר (נולדה ב-1964) 20 במרץ – הילדרלדו בליני, כדורגלן ברזילאי (נולד ב-1930) 23 במרץ – אדולפו סוארס, ראש ממשלת ספרד הראשון לאחר מות פרנסיסקו פרנקו (נולד ב-1932) 24 במרץ – אנוש גבעתי, ניצב במשטרת ישראל (נולד ב-1933) 26 במרץ – ג'יימס ר' שלזינגר, פוליטיקאי אמריקאי (נולד ב-1929) 27 במרץ – אברהם יסקי, אדריכל ישראלי, חתן פרס ישראל לאדריכלות לשנת 1982 (נולד ב-1927) אפריל 1 באפריל – ז'אק לה גוף, היסטוריון צרפתי (נולד ב-1924) 2 באפריל – דוד ורדיגר, חזן, מלחין וזמר חסידי (נולד ב-1919) 2 באפריל – יעקב הולנדר, מוזיקאי ומלחין ישראלי (נולד ב-1928) 4 באפריל – ברוך גלבוע, קצין צה"ל בדרגת תת-אלוף, שירת כמפקד חטיבה 5, ראש מחלקת תכנון וארגון במטכ"ל, וסגן ראש אגף המודיעין (נולד ב-1925) 6 באפריל – מיקי רוני, שחקן קולנוע אמריקאי (נולד ב-1920) 8 באפריל – ווריור, מתאבק אמריקאי (נולד ב-1959) 11 באפריל – לו הדסון, כדורסלן אמריקאי (נולד ב-1944) 11 באפריל – רון פונדק, ממתכנני הסכמי אוסלו, כיהן כמנכ"ל מרכז פרס לשלום משנת 2001 עד 2012 (נולד ב-1955) 12 באפריל – אילנה שפיר, אמנית פסיפס ישראלית בעלת הכרה בינלאומית (נולדה ב-1924) 12 באפריל – בן ציון פרידן, אל"ם, ממפקדי חטיבת אלכסנדרוני במלחמת העצמאות (נולד ב-1917) 17 באפריל – גבריאל גארסיה מארקס, סופר קולומביאני, חתן פרס נובל לספרות (נולד ב-1927) 18 באפריל – דילן טומביידס, כדורגלן אוסטרלי ששיחק בעמדת החלוץ בקבוצת וסטהאם יונייטד מהפרמייר ליג (נולד ב-1994) 24 באפריל – הנס הוליין, אדריכל אוסטרי (נולד ב-1934) 25 באפריל – פרנססק (טיטו) וילאנובה, שחקן ומאמן כדורגל ספרדי (נולד ב-1968) 25 באפריל – ראובן כהן-רז, פסיכולוג תאורטי (נולד ב-1921) 27 באפריל – יגאל ארנון, עורך דין ישראלי (נולד ב-1929) 28 באפריל – ג'ק רמזי, מאמן כדורסל אמריקאי (נולד ב-1925) 29 באפריל – בוב הוסקינס, שחקן בריטי (נולד ב-1942) 29 באפריל – לופא קדוש, כדורגלן ישראלי, ששיחק בעמדת השוער, ומאמן כדורגל (נולד ב-1940) 29 באפריל – ראובן פוירשטיין, פרופסור לפסיכולוגיה חינוכית, חתן פרס ישראל (נולד ב-1921) מאי 1 במאי – אנדריי קלראשו, במאי קולנוע, תיאטרון וטלוויזיה רומני־ישראלי (נולד ב־1922) 1 במאי – אסי דיין, במאי, תסריטאי, שחקן, סופר, משורר, פזמונאי, עיתונאי ופובליציסט ישראלי (נולד ב־1945) 1 במאי – חיים סביצקי, צייר ישראלי (נולד ב-1907) 3 במאי – גארי בקר, כלכלן יהודי-אמריקאי (נולד ב-1930) 12 במאי – הנס רודי גייגר, צייר שווייצרי (נולד ב-1940) 16 במאי – זאב לירון, קצין בדרגת אלוף-משנה בחיל האוויר, טייס קרב, הקים את היחידה לשיתוף פעולה (נולד ב-1922) 17 במאי – ג'רלד אדלמן, ביולוג אמריקאי (נולד ב-1929) 22 במאי – אורי אליצור, פובליציסט ועיתונאי ועורך מקור ראשון (נולד ב-1946) 23 במאי – יהודית הנדל, סופרת ישראלית (נולדה ב-1921) 25 במאי – וויצ'ך ירוזלסקי, מנהיג פולני (נולד ב-1923) 28 במאי – מאיה אנג'לו, משוררת וסופרת אמריקאית (נולדה ב-1928) 28 במאי – מרדכי פירון, הרב הצבאי הראשי השני של צה"ל ולאחר מכן רב בציריך (נולד ב-1921) 30 במאי – חנה מרון, שחקנית ישראלית (נולדה ב-1923) 31 במאי – מרתה הייר, שחקנית קולנוע אמריקאית (נולדה ב-1924) יוני 1 ביוני – ולנטין מנקין, שייט סובייטי-יהודי (נולד ב-1938) 2 ביוני – אלכסנדר שולגין, כימאי אמריקאי (נולד ב-1925) 6 ביוני – לורנה וינג, פסיכיאטרית בריטית, חלוצה בחקר הפרעות התפתחותיות בילדים, טבעה את המונח תסמונת אספרגר (נולדה ב-1928) 9 ביוני – ריק מייאל, קומיקאי, שחקן וכותב בריטי (נולד ב-1958) 11 ביוני – נסים מבורך, מבקר אמנות, מורה ומחבר ישראלי (נולד ב-1935) 11 ביוני – רובי די, שחקנית קולנוע אמריקאית (נולדה ב-1924) 11 ביוני – רפאל פריבק דה בורגוס, מנצח ספרדי (נולד ב-1933) 15 ביוני – דניאל קיז, סופר אמריקאי (נולד ב-1927) 17 ביוני – אשר בן נתן, איש קהילת המודיעין והביטחון ודיפלומט בשירות מדינת ישראל, אשר כיהן כשגריר הישראלי הראשון בגרמניה המערבית (נולד ב-1921) 18 ביוני – איצ'ה מנחם, כדורגלן ומאמן כדורגל ישראלי, כיהן כיושב ראש התאחדות הכדורגל בישראל (נולד ב-1939) 18 ביוני – הוראס סילבר, פסנתרן ג'אז (נולד ב-1928) 18 ביוני – ולדימיר פופובקין, מנהל סוכנות החלל הפדרלית של רוסיה (נולד ב-1957) 18 ביוני – סטפני קוולק, כימאית אמריקאית (נולדה ב-1923) 19 ביוני – אברהם שלום, ראש שירות הביטחון הכללי בשנים 1980–1986 (נולד ב-1928) 24 ביוני – אלי וולך, שחקן קולנוע טלוויזיה ותיאטרון יהודי-אמריקאי (נולד ב-1915) 30 ביוני – פול מזורסקי, במאי, תסריטאי, מפיק קולנוע ושחקן יהודי אמריקאי (נולד ב-1930) יולי 3 ביולי – יהונתן דותן, תת-אלוף, מפקד פיקוד הנח"ל וראש מינהל הסגל (נולד ב-1926) 7 ביולי – אדוארד שוורדנדזה, פוליטיקאי גאורגי-סובייטי (נולד ב-1928) 7 ביולי – אלפרדו די סטפנו, כדורגלן ארגנטינאי-ספרדי (נולד ב-1926) 9 ביולי – דוד עזריאלי, אדריכל, יזם, פילנתרופ ואיש עסקים ישראלי-קנדי (נולד ב-1922) 11 ביולי – טומי ראמון, מוזיקאי אמריקאי-הונגרי (נולד ב-1949) 11 ביולי – צ'ארלי היידן, מוזיקאי ג'אז אמריקאי (נולד ב-1937) 12 ביולי – ולריה נובודבורסקיה, עיתונאית ופוליטיקאית ליברלית רוסייה, מתנגדת משטר סובייטית (נולדה ב-1950) 13 ביולי – לורין מאזל, מנצח, כנר ומלחין אמריקאי (נולד ב-1930) 13 ביולי – נדין גורדימר, סופרת, יהודייה, דרום אפריקאית וכלת פרס נובל לספרות לשנת 1991 (נולדה ב-1923) 14 ביולי – אליס קוצ'מן, אתלטית אמריקאית (נולדה ב-1923) 14 ביולי – משה בר-יודא, השליח השלישי של הסוכנות היהודית לקהילת ביתא ישראל שבאתיופיה והראשון שנשלח אליהם באופן רשמי מטעם מדינת ישראל (נולד ב-1934) 15 ביולי – קרלו ברגונצי, זמר אופרה איטלקי (נולד ב-1924) 19 ביולי – ג'יימס גארנר, שחקן קולנוע אמריקאי (נולד ב-1928) 22 ביולי – ניצן שירזי, מאמן כדורגל ישראלי (נולד ב-1971) 31 ביולי – יהושע דורפמן, קצין תותחנים ראשי ומנכ"ל רשות העתיקות (נולד ב-1950) אוגוסט 3 באוגוסט – לוי שער, מוזיקאי ישראלי, מורה למוזיקה, מנצח, מעבד ומלחין בזמר העברי (נולד ב-1933) 4 באוגוסט – ג'יימס בריידי, דובר הבית הלבן במהלך כהונתו של רונלד רייגן (נולד ב-1940) 4 באוגוסט – רחל שור, שחקנית ומורה למשחק וכן משוררת וסופרת ישראלית (נולדה ב-1945) 8 באוגוסט – מנחם גולן, במאי קולנוע ומפיק סרטים ישראלי (נולד ב-1929) 9 באוגוסט – אנדריי באל, כדורגלן אוקראיני (נולד ב-1958) 11 באוגוסט – רובין ויליאמס, קומיקאי ושחקן קולנוע וטלוויזיה אמריקאי (נולד ב־1951) 12 באוגוסט – לורן באקול, שחקנית קולנוע ובמה אמריקאית (נולדה ב-1924) 14 באוגוסט – דפנה בר ציון, זמרת רוק ישראלית (נולדה ב-1965) 19 באוגוסט – סמיח אל קאסם, משורר דרוזי (נולד ב-1939) 19 באוגוסט – עודד ראור, מפקד סיירת מטכ"ל וחטיבה 5 (נולד ב-1968) 21 באוגוסט – אלברט ריינולדס, פוליטיקאי אירי, כיהן פעמיים כראש ממשלת אירלנד (טישך) (נולד ב-1932) 21 באוגוסט – מוחמד אבו שמאלה, טרוריסט, מפקד גזרת דרום רצועת עזה מטעם חמאס, נהרג ביחד עם ראאד אל-עטאר ומחבל נוסף בעת שהייה במבנה ברפיח (נולד ב-1974) 21 באוגוסט – ראאד אל-עטאר, טרוריסט ומפקד העיר רפיח בזרוע הצבאית של חמאס, גדודי עז א-דין אל-קסאם, ממתכנני אירוע החטיפה של גלעד שליט (נולד ב-1974) 23 באוגוסט – פיליפין דה רוטשילד, הבעלים של היקב הצרפתי שאטו מוטון רוטשילד (נולדה ב-1933) 24 באוגוסט – ריצ'רד אטנבורו, במאי סרטים (נולד ב-1923) 26 באוגוסט – יחזקאל בראון, מלחין ישראלי (נולד ב-1922) 27 באוגוסט – ולרי פטרוב, תסריטאי מחזאי, סופר ילדים ומשורר בולגרי ממוצא יהודי (נולד ב-1920) 28 באוגוסט – ג'ון אנתוני ווקר, איש שירות הקשר של הצי האמריקאי שמכר את סודות הצי לסובייטים (נולד ב-1937) 30 באוגוסט – שלמה קאלו, מורה רוחני, סופר והוגה דעות ישראלי (נולד ב-1928) 31 באוגוסט – עקיבא ברקין, במאי קולנוע ומורה לקולנוע ישראלי, מייסד סינמטק תל אביב (נולד ב-1934) ספטמבר 2 בספטמבר – הלנה רקוצקי, מתעמלת פולנייה, אלופת עולם ובעלת מדליית ארד אולימפית (נולדה ב-1921) 3 בספטמבר – מני פאר, שחקן תיאטרון וקולנוע ומנחה תוכניות רדיו וטלוויזיה ישראלי (נולד ב-1946) 4 בספטמבר – ג'ואן ריברס, קומיקאית, סופרת, תסריטאית, במאית ושחקנית קולנוע ותיאטרון יהודייה אמריקאית (נולדה ב-1933) 4 בספטמבר – דונאטס בניוניס, שחקן תיאטרון וקולנוע סובייטי ממוצא ליטאי (נולד ב-1924) 5 בספטמבר – עלי גרוס, מעצבת גרפית, ציירת ופסלת ישראלית (נולדה ב-1921) 8 בספטמבר – מגדה אוליברו, זמרת סופרן איטלקית (נולדה ב-1910) 9 בספטמבר – חנה ריבר, שחקנית תיאטרון, קולנוע וטלוויזיה (נולדה ב-1927) 10 בספטמבר – סלים אל נור, מלחין, מעבד ונגן עוד (נולד ב-1920) 10 בספטמבר – ריצ'רד קיל, שחקן אמריקאי (נולד ב-1939) 12 בספטמבר – איאן פייזלי, איש כמור פרוטסטנטי ופוליטיקאי יוניוניסטי-לויאליסטי מצפון אירלנד (נולד ב-1926) 12 בספטמבר – מיצי לוקר, זמרת סופרן אופראית ומורה לפיתוח קול רומנית-ישראלית, ניצולת שואה מבוקובינה (נולדה ב-1914) 15 בספטמבר – יצחק חופי, איש הפלמ"ח, אלוף פיקוד הצפון בזמן מלחמת יום הכיפורים וראש המוסד (נולד ב-1927) 15 בספטמבר – ניקולאי רומנוביץ' רומנוב, נשיאה של אגודת משפחת רומנוב (נולד ב-1922) 19 בספטמבר – אברהם הפנר, במאי, תסריטאי, פרופסור בחוג לקולנוע וטלוויזיה באוניברסיטת תל אביב וסופר ישראלי (נולד ב-1935) 20 בספטמבר – אברהם אלואיל, אדריכל ישראלי (נולד ב-1939) 21 בספטמבר – מייק הררי, בכיר במוסד למודיעין ולתפקידים מיוחדים (נולד ב-1927) 22 בספטמבר – מיכאל שוילי, מפיק ומפיץ סרטי קולנוע וטלוויזיה (נולד ב-1932) 24 בספטמבר – כריסטופר הוגווד, מנצח, צ'מבליסט, סופר ומלומד בריטי (נולד ב-1941) 25 בספטמבר – סוליימן טיהיץ', אחד משלושת חברי נשיאוּת בוסניה והרצגובינה (2002‏-2006) ויו"ר הנשיאות (2004, 2006), כנציג הבוסניאקי של הפדרציה (נולד ב-1951) 28 בספטמבר – גיל אלדמע, מלחין ומעבד ישראלי (נולד ב-1928) 30 בספטמבר – מרטין פרל, זוכה פרס נובל לפיזיקה לשנת 1995 (נולד ב-1927) אוקטובר 1 באוקטובר – שלמה להט, אלוף בצה"ל וראש עיריית תל אביב (נולד ב-1927) 5 באוקטובר – יורי ליובימוב, במאי תיאטרון סובייטי (נולד ב-1917) 6 באוקטובר – מרדכי שלו, מסאי ומבקר ספרות ישראלי, מורה לספרות ואיש ספרות ומקרא (נולד ב-1926) 7 באוקטובר – זיגפריד לנץ, סופר גרמני (נולד ב-1926) 10 באוקטובר – פרנסואז סלמון, פסלת ויוצרת מדליות יהודייה-צרפתייה (נולדה ב-1917) 11 באוקטובר – תנחום כהן-מינץ, כדורסלן ישראלי (נולד ב-1939) 14 באוקטובר – תמר אריאל, נווטת הקרב הדתייה הראשונה בחיל האוויר הישראלי (נולדה ב-1989) 16 באוקטובר – ג'ון ספנסר-צ'רצ'יל, הדוכס האחד-עשר ממרלבורו (נולד ב-1926) 20 באוקטובר – אוסקר דה לה רנטה, אחד ממעצבי האופנה הגדולים בעולם במחצית השנייה של המאה ה־20 ובראשית המאה ה־21 (נולד ב־1932) 21 באוקטובר – גוף ויטלם, ראש ממשלת אוסטרליה מטעם מפלגת הלייבור האוסטרלית (ALP) בין השנים 1972 ל-1975 (נולד ב-1916) 25 באוקטובר – ג'ק ברוס, מוזיקאי סקוטי (נולד ב-1943) נובמבר 1 בנובמבר – שבתי טבת, עיתונאי, ביוגרף וסופר ישראלי, חתן פרס ישראל לשנת תשס"ה (נולד ב-1925) 2 בנובמבר – ולקו קאדייביץ', גנרל בצבא העממי היוגוסלבי (JNA) (נולד ב-1925) 2 בנובמבר – שבתי טבת, עיתונאי, ביוגרף וסופר ישראלי. חתן פרס ישראל לשנת תשס"ה (2005). (נולד ב-1925) 2 בנובמבר – שי קיפניס, איש הפלמ"ח וצה"ל ועסקן ציבור ברמת השרון (נולד ב-1925) 10 בנובמבר – גאולה נוני, שחקנית וזמרת ישראלית (נולדה ב-1942) 13 בנובמבר – אלכסנדר גרותנדיק, מתמטיקאי צרפתי יליד גרמניה ממוצא יהודי (נולד ב-1928) 14 בנובמבר – גלן א. לארסון, תסריטאי ומפיק סדרות טלוויזיה אמריקני (נולד ב-1937) 15 בנובמבר – יעקב כ"ץ, ראש ישיבת תומכי תמימים ליובאוויטש המרכזית בכפר חב"ד (נולד ב-1931) 15 בנובמבר – לסלי פיינברג, סופרת ופעילת זכויות להט"ב (נולדה ב-1949) 15 בנובמבר – נסים אליעד, חבר הכנסת בשנים 1968 עד 1977 מטעם סיעת הליברלים העצמאיים (נולד ב-1919) 19 בנובמבר – מייק ניקולס, במאי תיאטרון וקולנוע יהודי-אמריקאי (נולד ב-1931) 20 בנובמבר – שרה זלוור אורבך, סופרת ישראלית (נולדה ב-1923) 22 בנובמבר – ישראל זמיר, סופר ועיתונאי ישראלי (נולד ב-1929) 26 בנובמבר – סבאח, זמרת ושחקנית לבנונית (נולדה ב-1927) 27 בנובמבר – פ.ד. ג'יימס, סופרת אנגליה (נולדה ב-1920) 29 בנובמבר – מארק סטרנד, משורר יהודי-אמריקאי, מסאי ומתרגם, חתן פרס פוליצר (נולד ב-1934) דצמבר 5 בדצמבר – פביולה, מלכת הבלגים, אלמנתו של בודואן שהיה מלך בלגיה (נולדה ב-1928) 6 בדצמבר – נפתלי לאו-לביא, דיפלומט, עיתונאי ואיש ציבור ישראלי (נולד ב-1926) 7 בדצמבר – יונת סנד, סופרת ומתרגמת ישראלית (נולדה ב-1926) 12 בדצמבר – בילי מיליגן, נידון במשפט שזכה לפרסום רב באוהיו בסוף שנות ה-70 של המאה ה-20 (נולד ב-1955) 18 בדצמבר – גדעון בן-ישראל, עורך דין, חבר הכנסת הרביעית והחמישית ופעיל במוסדות ההסתדרות (נולד ב-1923) 22 בדצמבר – ג'ו קוקר, זמר רוק ובלוז בריטי (נולד ב-1944) 22 בדצמבר – רות בלומרט, משוררת, סופרת, מתרגמת ועורכת ישראלית (נולדה ב-1943) 27 בדצמבר – אילונה אהרון, אמנית ישראלית (נולדה ב-1936) 30 בדצמבר – לואיז ריינר, שחקנית גרמניה-יהודייה שזכתה פעמיים בפרס אוסקר (נולדה ב-1910) 31 בדצמבר – אדוארד הרמן, שחקן תיאטרון, טלוויזיה וקולנוע אמריקני (נולד ב-1943) 31 בדצמבר – דודו ירדני, מפיק, יוצר ושחקן ישראלי (נולד ב-1946) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. 2014 במוזיקה‎ 2014 במדע‎ 2014 בקולנוע‎ 2014 בטלוויזיה בישראל‎ 2014 בספורט‎ מכשירים שהושקו ב-2014‎ ילידי 2014‎ נפטרים ב-2014‎ Global Analysis - October 2014, באתר ncdc.noaa.gov, אוקטובר 2014 טווח המדידות: כ-130 שנה טרם 2014